18.12.2007 Jurnalul Oficial al Uniunii Europene L 332/25 REGULAMENTUL (CE) NR. 1494/2007 AL COMISIEI din 17 decembrie 2007 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a formei etichetelor şi a cerințelor de etichetare suplimentare privind produsele şi echipamentele care conțin anumite gaze fluorurate cu efect de seră (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 842/2006 al Parla- mentului European și al Consiliului din 17 mai 2006 privind anumite gaze fluorurate cu efect de seră (!), în special articolul 7 alineatul (3), întrucât: 1) O analiză privind oportunitatea includerii unor informații suplimentare referitoare la mediu pe etichetele care urmează să fie aplicate pe produsele şi echipamentele prevăzute la articolul 7 alineatul (2) din Regulamentul (CE) nr. 842/2006 a fost efectuată în conformitate cu articolul 7 alineatul (3) din regulamentul în cauză. (2)  Cerinţele de etichetare iau în considerare sistemele de etichetare aplicabile în prezent în Comunitate pentru produsele şi echipamentele care conțin gaze fluorurate cu efect de seră, inclusiv sistemele de etichetare stabilite de standardele industriale în vigoare pentru astfel de produse și echipamente. (3) Pentru claritate, trebuie stabilită formularea exactă a informațiilor care urmează să fie menţionate pe etichete. Statelor membre trebuie să li se acorde posibi- litatea de a decide utilizarea propriei limbi pe etichetele în Cauză. (4) Etichetele trebuie să includă, de asemenea, informații suplimentare care să indice dacă produsele şi echipa- mentele de refrigerare și de climatizare, precum și pompele de căldură care intră sub incidența prezentului regulament au fost izolate cu spumă obținută cu ajutorul gazelor fluorurate cu efect de seră, în vederea promovării posibilei lor recuperări din aceste spume. (5)  În cazul în care, la produsele sau echipamentele respective, sunt adăugate gaze fluorurate cu efect de seră în afara unității de producţie, etichetele trebuie să indice conținutul total de gaze fluorurate cu efect de seră al produselor sau al echipamentelor. (6) Eticheta trebuie concepută astfel încât să rămână perfect lizibilă și să nu se dezlipească de pe produs sau de pe echipament pe întreaga perioadă în care produsul sau echipamentul conține gaze fluorurate cu efect de seră. () JO L 161, 146.2006, p. 1. (7) Eticheta trebuie aplicată într-un loc vizibil pentru tehni- cienii responsabili cu instalarea şi întreținerea. (8)  În cazul produselor şi al echipamentelor de climatizare, precum şși al pompelor de căldură, eticheta trebuie aplicată luându-se în considerare profilul tehnic al produsului sau al echipamentului respectiv. (9)  Posibilitatea includerii pe etichete a unor informații supli- mentare referitoare la mediu i-a constrâns pe producători să facă modificările necesare în ceea ce priveşte etichetele, astfel încât este necesar să se acorde un termen-limită corespunzător până la data punerii în aplicare a prezentului regulament. (10) Măsurile prevăzute de prezentul regulament sunt conforme cu avizul Comitetului instituit prin articolul 18 alineatul (1) din Regulamentul (CE) nr. 2037/2000 al Parlamentului European şi al Consiliului (?), ADOPTĂ PREZENTUL REGULAMENT: Articolul 1 Obiect Prezentul regulament stabileşte forma etichetelor care urmează să fie utilizate şi cerințele de etichetare suplimentare aplicabile tipurilor de produse și de echipamente menționate la articolul 7 alineatul (2) din Regulamentul (CE) nr. 842/2006. Articolul 2 Cerințe de etichetare (1) Produsele şi echipamentele care intră sub incidenţa prezentului regulament sunt identificate printr-o etichetă conținând următoarele informații: (a) textul „Conține gaze fluorurate cu efect de seră reglementate de protocolul de la Kyoto.”. (b) formulele chimice ale gazelor fluorurate cu efect de seră conținute sau prevăzute a fi conținute de echipamentul care utilizează standardele admise de nomenclatura indus- trială pentru echipamentul sau substanța respectivă; () JO L 244, 29.9.2000, p. 1. Regulament modificat ultima dată prin Decizia 2007/540/CE a Comisiei O L 198, 31.7.2007, p. 35).